PREMIS I CONCURS D'ESCRIPTURA CREATIVA D'ESPANYOL DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/48883)
  + [Valencià](/va/acuerdo/48675)






Selector de idioma

Leer

* [Español](/es/acuerdo/48580)
* [Valencià](/va/acuerdo/48325)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS I CONCURS D'ESCRIPTURA CREATIVA D'ESPANYOL DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================

Secretaria General

Butlletí Oficial Universitat d'Alacant





PREMIS I CONCURS D'ESCRIPTURA CREATIVA D'ESPANYOL DE LA UNIVERSITAT D'ALACANT

Data d'aprovació
:   15/02/2024

Data de publicació
:   17/02/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/48077)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/48413)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/48063)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS I CONCURS D'ESCRIPTURA CREATIVA D'ESPANYOL DE LA UNIVERSITAT D'ALACANT&url=https://www.boua.ua.es/va/acuerdo/48159)

**Títol:** PREMIS I CONCURS D'ESCRIPTURA CREATIVA D'ESPANYOL DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 15 de febrer de 2024

PREMIS I CONCURS D'ESCRIPTURA CREATIVA D'ESPANYOL DE LA UNIVERSITAT D'ALACANT

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de 4 premis als millors poemes, amb temàtica lliure. Amb aquesta convocatòria es pretén fomentar la creació literària entre l'alumnat del grau en Espanyol: Llengua i Literatures i el del màster en Estudis Literaris.

2. Requisits de les persones beneficiàries

Podrà obtenir la condició de persona beneficiària i sol·licitar aquests premis l'alumnat que:

a) Estiga matriculat en el curs 2023-24 en el grau en Espanyol: Llengua i Literatures o en el màster en Estudis Literaris.

b) Els originals presentats han de ser inèdits i no premiats en altres concursos.

3. Nombre i dotació dels premis

Es concedirà un nombre màxim de 4 premis, tres en el grau en Espanyol: Llengua i Literatures (primer, segon i tercer premi) i un en el màster en Estudis Literaris (primer i únic premi), amb la distribució següent:

Premis per a alumnat del grau en Espanyol: Llengua i Literatures

- Primer premi: 100 €

- Segon premi: 50 €

- Tercer premi: 50€

Premis per a alumnat del màster en Estudis Literaris

- Primer premi: 100€

4. Termini i procediment de presentació de sol·licituds

4.1 Termini de presentació

El termini per a sol·licitar l'ajuda s'obrirà a partir de l'endemà de la publicació en el BOUA fins al 15 d'abril de 2024 a les 23.59 h.

4.2 Format de presentació i manera de lliurament

Tots els exemplars hauran d'estar escrits en espanyol i només podrà enviar-se'n un per persona. Quant a l'extensió, no podrà ser superior a 50 versos o el corresponent en cas que el poema s'escriga en prosa. El format serà Times New Roman, amb grandària de lletra 12.

Els originals s'enviaran a través del formulari d'UACloud següent: <https://cvnet.cpd.ua.es/uacuestionarios/preguntas.aspx?idcuestionario=184920&idioma=va> La persona participant haurà d'emplenar les dades requerides i haurà d'adjuntar un document amb la seua proposta (seguint el format esmentat). Aquest arxiu adjunt serà titulat de la manera següent: part\_titoldelpoema\_grau/master.doc (sense espais, sense accents i sense majúscules). Vegeu-ne l'exemple següent: part\_dulcecalmaentumirada\_grau.doc.

En cas que no es complisquen les condicions de format i lliurament, s'anul·larà la proposta.

5. Criteris d'adjudicació

L'assignació dels premis es realitzarà seguint els criteris següents:

|  |  |
| --- | --- |
| CRITERIS ADJUDICACIÓ | PONDERACIÓ |
| Inclusió de valors de caràcter humanista | Fins a 1 punt |
| Originalitat temàtica | Fins a 2 punts |
| Adequació de la forma al contingut | Fins a 2 punts |
| Qualitat literària | Fins a 5 punts |

6. Òrgan gestor i Comissió de Valoració

6.1 Òrgan gestor

L'òrgan gestor de la convocatòria, el Deganat de la Facultat de Filosofia i Lletres, s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució. El contacte serà a través del correu electrònic [usak.dqnbffk@xp.vg](mailto:ajoh.vuvqicn@mz.xm).

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si així no ho fera se li tindrà per desistit/da de la petició, amb la resolució prèvia que haurà de ser dictada en els termes previstos legalment.

6.2. Comissió de Valoració

La comissió encarregada de la valoració de les sol·licituds estarà formada per cinc professores o professors del grau i màster convocants.

La comissió tindrà la composiciósegüent :

Presidència:

- Coordinadora del grau en Espanyol: Llengua i Literatures

Secretaria:

- Director de la revista Vírgula

Vocals: resta de membres.

Els membres de la Comissió de Valoració signaran el document d'absència de conflicte d'interessos (DACI).

7. Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web lletres.ua.es, que substitueix la notificació a les persones interessades i té els mateixos efectes.

Els premis podran ser declarats deserts si cap dels treballs presentats reuneix els requisits suficients per a merèixer-ne la concessió. S'estableix com a requisit mínim la puntuació d'un 7 sobre 10 en la composició perquè puga optar a premi.

La proposta de resolució provisional de les ajudes es publicarà el 2 de maig de 2024. A partir de l'endemà de la publicació, les persones interessades tindran un termini de 3 dies hàbils per a la presentació de les al·legacions que consideren pertinents davant l'òrgan gestor.

Després d'aquest termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que procedisca.

8. Marc legal i pressupostari

La convocatòria de premis amb codi 2024SBV037, que serveix de base reguladora, es troba recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació de les ajudes, d'un màxim de 300 € euros, serà sufragada amb càrrec al capítol IV orgànica 03291A2856 del pressupost de la Facultat de Filosofia i Lletres. L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent.

9. Obligació i justificació de la persona beneficiària

Les obligacions de les persones beneficiàries d'aquesta convocatòria són:

- Presentar fitxa de tercers i fotocòpia del DNI/NIE o passaport quan no estiga en poder de la Universitat d'Alacant.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no podran ser cedides, llevat d'obligació legal.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>.

La informació addicional i detallada sobre protecció de dades, els drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació de la convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 15 de febrer de 2024

La rectora,

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03452 Sant Vicent del Raspeig - Alacant  
 Tel. 05 000 6122 - Fax 44 161 8369](https://www.google.es/maps/@12.591120,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12077&trk=tyah&trkInfo=tarId%4Z2513583435065%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)